
1. GENERELT 


Disse generelle vilkårene gjelder for kontantuttak med 
etterfølgende valutaveksling via bankkortbetaling i fysiske 
butikker eller uttaksautomat (heretter kalt ”kjøp av 
reisevaluta”) hos FOREX Norge NUF (heretter kalt ”FOREX”) av 
fysiske personer (heretter kalt ”Kunden”). I tjenesten kjøp av 
reisevaluta inngår bare selve uttaket og valutavekslingen. 
Øvrige momenter utenfor tjenesten som muliggjør den, 
håndteres av Kundens kontoførende institutt. 


I tillegg til disse vilkårene gjelder mellom FOREX og Kunden 
gjeldende valutakurs og prisliste som vises for Kunden i 
forbindelse med hver enkelt transaksjon (til sammen 
”Vilkårene”). Ved å anvende tjenesten kjøp av reisevaluta 
godkjenner Kunden disse Vilkårene. Vilkårene gjelder for hver 
enkelt transaksjon. 


Vilkårene er tilgjengelige for Kunden på FOREX’ nettsted, 
www.forex.no, og hos FOREX’ kundeservice. 


2. OPPLYSNINGER OM FOREX OG 
TILSYNSMYNDIGHET 


Med FOREX Norge NUF menes i denne avtalen: 


FOREX organisasjonsnummer: 985090882 
Postadresse: Storgata 10A, NO-0155 Oslo 
E-postadresse: infoØforex.no 


Hjemmeside: www.forex.no 


FOREX Norge NUF er en filial til det svenske selskapet FOREX AB. 
FOREX AB er et betalingsinstitutt, noe som blant annet gir rett 
til å levere betalingstjenester. 


FOREX Norge NUF står under tilsyn av: 
Finansinspektionen 

Postadresse: Box 7821, SE-103 97 Stockholm 
Telefonnummer: +46 (0)8-408 980 00 E- 
postadresse: finansinspektionenQfi.se 
Hjemmeside: www.fi.se 


Ytterligere informasjon om FOREX, selskapets virksomhet samt 
produkter og tjenester, kan fås på FOREX nettsted, 
www.forex.no, i FOREX’ butikker samt per telefon via FOREX’ 
kundeservice. 


3. BRUK AV FOREX-TJENESTEN KJØP AV 
REISEVALUTA 


BETALINGSINSTRUMENT 
For betaling av reisevaluta fra FOREX kreves det at Kunden 
betaler med et bankkort som er godkjent av FOREX. 


TRANSAKSJONEN 

Transaksjonen finner sted når Kunden godkjenner 
betalingstransaksjonen i kortterminalen i butikk eller en FOREX- 
uttaksautomat, og når FOREX har mottatt den aktuelle 
betalingsordren. Utbetaling skjer direkte ved den enkelte 
transaksjonen. 


UTTAK 

Kjøp av reisevaluta ifølge disse Vilkårene gjøres i en FOREX- 
butikk eller FOREX-uttaksautomat. Kunden får informasjon i 
FOREX-butikken eller FOREX-uttaksautomaten om relevante 
avgifter fra FOREX, hvilken valutakurs FOREX anvender og hvor 
stort beløpet i valgt valuta blir. I forbindelse med at Kunden 
identifiserer seg og dermed oppgir sine personopplysninger, 
godkjenner Kunden at FOREX innhenter adresseinformasjon om 
Kundens folkeregistrert adresse eller særskilt postadresse fra 
Folkeregistret (FREG). For mer informasjon om behandling av 
personopplysninger, se punkt 8. 


Betaling skjer i FOREX-butikk eller FOREX-uttaksautomat med 
bankkort. Når Kunden godkjenner betalingen, har FOREX rett til 
å debitere Kundens konto hos dennes kontoforvaltende 
institutt og utføre uttaket. Transaksjonen skjer momentant. 


Kunden kan ikke tilbakekalle sin godkjenning. Betaling skal skje 
med Kundens egne midler og betaling er dermed bare tillatt fra 
et bankkort eller en konto der Kunden selv er kort- eller 
kontoinnehaver. Kunden har ansvar for at et tilstrekkelig beløp 
er tilgjengelig ved transaksjonen og at de opplysningene som 
Kunden har gitt, er tilstrekkelige og korrekte. 


FOREX 


GENERELLE VILKÅR FOR KJØP AV REISEVALUTA FRA FOREX VIA KORTBETALING 


ELLER I FOREX-UTTAKSAUTOMAT 


MISBRUK 

FOREX har rett til å nekte kjøpet av reisevaluta dersom det 
strider mot lover eller forskrifter, eller dersom FOREX har 
mistanke om bedrageri eller en ellers urettmessig transaksjon. 


AVRUNDING 

Reisevalutaens beløp avrundes oppover til nærmeste mulige 
beløp, ut fra den laveste valøren som finnes i den bestilte 
valutaen. Dette kan variere avhengig av hvilken valuta som 
kjøpes. 


TILBAKEBETALING 

Kunden har rett til å be om tilbakebetaling i samsvar med 
avsnitt 10 dersom transaksjonens eksakte beløp ikke ble oppgitt 
ved godkjenningen og transaksjonens beløp overstiger hva 
Kunden kunne forvente seg med hensyn til relevante 
omstendigheter. Kunden kan ikke hevde at disse 
forutsetningene er oppfylte bare fordi FOREX anvender en 
referansevekselkurs. Retten til tilbakebetaling gjelder i åtte 
uker fra transaksjonen fant sted og ved anmodning fra Kunden. 
FOREX skal gi Kunden svar innen ti arbeidsdager fra en 
anmodning om tilbakebetaling er mottatt av FOREX. 


VALUTAKURS, PRISER OG AVGIFTER 

Ved kjøp av tjenesten reisevaluta i FOREX-butikk eller FOREX- 
uttaksautomat anvender FOREX gjeldende valutakurs samt de 
avgifter som fremgår av FOREX' gjeldende prisliste. 


Ytterligere avgifter og valutavekslingspåslag kan tilkomme fra 
Kundens utstedende bank. 


4. KONTROLL AV IDENTIFIKASJONSDOKUMENT 


KONTROLL AV IDENTIFIKASJONSDOKUMENT 

Kunden skal ved kjøp av reisevaluta i FOREX-butikk fremvise 
gyldig identifikasjonsdokument. FOREX forbeholder seg 
retten til enhver tid å bestemme hvilke identitetsdokumenter 
som aksepteres av FOREX. 


GJENKJØP AV REISEVALUTA 

FOREX tilbyr uten ekstra avgift å gjenkjøpe reisevalutaen som 
Kunden har kjøpt hos FOREX, under forutsetning av at Kunden 
kan fremvise kvittering for betalingen. For gjenkjøp av valuta 
må Kunden oppsøke en av FOREX’ butikker. FOREX kjøper 
tilbake reisevalutaen til den aktuelle valutakursen (FOREX 
Buy/Kjøper) som gjelder den dagen Kunden ønsker at FOREX 
gjenkjøper —reisevalutaen. Eventuelle betalte avgifter 
tilbakebetales ikke til Kunden. Ved mangel på kvittering 
debiteres Kunden ifølge gjeldende prisliste. 


FOREX reserverer seg retten til å nekte gjenkjøp av 
reisevaluta, for eksempel ved hendelser i omverdenen som 
devaluering av valuta. 


5. FOREX' ANSVAR 

FOREX har ansvar for at kjøpet av valuta som Kunden har 
initiert i samsvar med disse vilkårene, utføres korrekt. FOREX 
har ansvar for at valutaen i korrekt beløp stilles til Kundens 
rådighet etter at beløpet er kreditert Kundens konto. 


Kunden skal umiddelbart få tilgang til og kontrollere den 
informasjonen om kjøpet av valutaen som er gitt eller gjort 
tilgjengelig for Kunden. Kunden skal så snart som mulig etter 
at Kunden har fått kjennskap om et feilaktig gjennomført kjøp 
av valuta, reklamere dette til FOREX ifølge avsnitt 10. 
Reklamasjon skal imidlertid ikke skje senere enn 13 måneder 
fra det tidspunktet da kjøpet av valuta ble debitert Kundens 
betalingskonto. Ved for sen reklamasjon kan Kunden ikke 
kreve at FOREX retter opp feilen. 


FOREX skal så snart som mulig betale tilbake beløpet til Kunden 
for et kjøp av valuta (uttak) som ikke ble gjennomført eller ble 
gjennomført feilaktig. FOREX skal betale tilbake 
betalingstransaksjonens beløp til Kunden eller tilbakestille den 
debiterte betalingskontoen til det beløpet som kontoen skulle 
ha hatt dersom den feilaktig gjennomførte transaksjonen ikke 
hadde funnet sted. FOREX skal dekke avgifter og renter som 
Kunden må betale som følge av at betalingstransaksjonen ikke 
ble gjennomført eller ble gjennomført feilaktig. 


FOREX skal, uansett om FOREX har ansvar for det inntrufne 


eller ikke, på anmodning fra Kunden avgiftsfritt og så snart som 
mulig forsøke å spore en betalingstransaksjon som kan henføres 
til et kjøp av valuta og underrette Kunden om resultatet. 


FOREX har ikke ansvar for skade som Kunden kan rammes av 
pga. feil i internettoppkobling, eller lignende forbindelse eller 
annet teknisk utstyr som ikke tilhører FOREX. 


FOREX er videre ikke ansvarlig for skade som skyldes norske 
eller utenlandske lover, norske eller utenlandske 
myndighetstiltak, krig, streik, blokade, boikott, lockout eller 
annen lignende omstendighet. Forbeholdet om streik, blokade, 
boikott og lockout gjelder også dersom FOREX selv er gjenstand 
for eller vedtar et slikt konflikttiltak. 


Skade som har oppstått i andre tilfeller, skal ikke erstattes av 
FOREX, dersom selskapet har utvist normal aktsomhet. FOREX 
har bare ansvar for indirekte skade dersom skaden skyldes grov 
uaktsomhet fra FOREX' side. 


6. KUNDENS ANSVAR 

Det er Kundens ansvar å beskytte sitt bankkort. Hvis Kunden har 
mistet sitt bankkort, må det meldes fra om det til Kundens 
kontoforvaltende institutt. 


FOREX har ikke ansvar for tilbakestilling av Kundens konto ved 
urettmessige transaksjoner. Avhengig av vilkårene som Kunden 
har med sitt kontoforvaltende institutt, kan Kunden selv under 
visse omstendigheter måtte dekke urettmessige transaksjoner. 
FOREX treffer ikke noen tiltak for å underrette Kunden om 
urettmessig bruk og eventuelle sikkerhetsrisikoer. Det er heller 
ikke mulig å sperre betalingsinstrumenter ved å kontakte 
FOREX. På kortutstederens anmodning kan FOREX 
uttaksautomater komme til å beholde og makulere et bankkort 
(f.eks. hvis kortet er sperret eller feilaktig kode er angitt et visst 
antall ganger). På samme måte kan et bankkort bli sperret hvis 
det brukes i butikk og feilaktig kode angis et visst antall ganger. 
I slike tilfeller henvises Kunden til sitt kontoforvaltende institutt. 


7. KOMMUNIKASJON OG SPRÅK 


I kommunikasjonen mellom Kunden og FOREX brukes det norske 
språket. Vilkår og informasjon finnes på norsk. En viss informasjon 
kan bli gitt på engelsk i informasjonsøyemed. 


FOREX kommuniserer primært muntlig med Kunden på 
salgsstedet. I andre tilfeller brukes telefon eller e-post. Kunden 
må derfor ha tilgang til et telefonnummer og en e-postadresse. 


8. BEHANDLING AV PERSONOPPLYSNINGER 


Når Kunden kontakter FOREX, søker om eller benytter noen av 
FOREX’ tjenester, behandles personlig informasjon om Kunden, 
f.eks. navn, personnummer, kontaktopplysninger, 
transaksjonsopplysninger, kontoopplysninger og annet. Dels 
handler det om opplysninger som Kunden selv oppgir, men det 
kan også være opplysninger som genereres internt eller hentes 
fra en annen kilde. For informasjon om hvordan vi behandler 
Kundens personopplysninger, se FOREX’ gjeldende 
integritetspolicy. Den er tilgjengelig i FOREX’ butikker eller på 
www.forex.no. 


9. OVERFØRING AV AVTALEN 


FOREX har rett å overføre samtlige eller deler av sine rettigheter 
og plikter ifølge disse Vilkårene til en annen part. FOREX har 
også rett til å benytte underleverandører for å oppfylle sine 
plikter. Kunden har ikke rett til å overføre sine rettigheter og 
plikter ifølge disse Vilkårene. 


10. KLAGER 


Hvis Kunden har reklamert tjenesten kjøp av reisevaluta via 
kortbetaling i FOREX-butikk eller FOREX-uttaksautomat, men 
ikke godtar FOREX’ vurdering i reklamasjonssaken, kan Kunden 
henvende seg skriftlig til FOREX’ klageansvarlige på adressen: 
FOREX Norge NUF, Klageansvarlig, Storgaten 10A, NO-0155 
Oslo. Den ansvarlige utreder saken og kommer tilbake til 
Kunden med et skriftlig svar eller muntlig via telefon. FOREX’ 
klageansvarlige kan også nås på e-postadressen info@forex.no. 
For uavhengig rådgivning og veiledning har Kunden mulighet til 
å henvende seg til Forbrukerrådet.. 


Hvis vurderingen av Kundens klage, til tross for kontakt med den 


EOVTOT TEE TT TE 


klageansvarlige, ikke har resultert i en for Kunden tilfredsstillende 
løsning, kan Kunden kontakte Forbrukerrådet, adresse: Postboks 
463 Sentrum, 0105 Oslo, telefon: 23 400500, nettside: 
www:.forbrukerradet.no 


11. TOLKNING OG ANVENDELSE 


Tolkning og anvendelse av denne avtalen skal skje ifølge norsk rett. 
Tvister i forbindelse med denne avtalen skal avgjøres av norsk 
domstol. FOREX har imidlertid rett til å reise påtale mot Kunden ved 
en annen domstol som har jurisdiksjon over Kunden og dennes 
midler. Norsk lov 


FOREX 


